Izbornik hrvatske košarkaške reprezentacije Jasmin Repeša sjeo je i rezignirano procijedio:

- Ovo je prokletstvo. Marko Tomas je na treningu reprezentacije zadobio rupturu mišića kvadricepsa i nastup na Eurobasketu doveo pod veliki znak pitanja. Kao da se ponavlja povijest iz 2009. i 2011. godine.

- Veličinu rupture znat ćemo nakon “magneta” - izvijestio je liječnik Josip Janković.

Ruptura od, primjerice, jednog cm zahtjeva oko dva tjedna mirovanja, a EP počinje za pet dana. Postoji nada da je u ovom slučaju manja, no pred Repešom su teške noći. Tomas je bio najbolji njegov igrač na posljednjim utakmicama.